b'\n_START_ARTICLE_\nGule trane-pagoden\n_START_PARAGRAPH_\nGule trane-pagoden (forenklet kinesisk: \xe9\xbb\x84\xe9\xb9\xa4\xe6\xa5\xbc, tradisjonell kinesisk: \xe9\xbb\x83\xe9\xb6\xb4\xe6\xa8\x93, pinyin: Hu\xc3\xa1ng H\xc3\xa8 L\xc3\xb3u) er et kunsthistorisk viktig byggverk i Wuhan i provinsen Hubei i Folkerepublikken Kina. _NEWLINE_Pagoden befinner seg p\xc3\xa5 h\xc3\xb8yden (fjellet) Sheshan midt i bydistriktet Wuchang og ikke langt fra bredden av floden Jangtsekiang. Fjellet kneiser over bybebyggelsen, slik at pagoden er et yndet utsiktspunkt. Nelt n\xc3\xb8yaktig ble pagoden reist p\xc3\xa5 en klippe p\xc3\xa5 h\xc3\xb8yden som heter Gule trane-klippen - derav navnet. _NEWLINE_Anlegget g\xc3\xa5r tilbake til \xc3\xa5ret 223, i de tre rikers tid (\xe4\xb8\x89\xe5\x9c\x8b). Det var da en ren trekonstruksjon. Men t\xc3\xa5rnet ble gjentatte ganger skadet eller helt \xc3\xb8delagt av brann eller fiendlige erobreres skadeverk. Pagoden har s\xc3\xa5ledes endret fremtoning en rekke ganger. _NEWLINE_Cui Hao (\xe5\xb4\x94\xe9\xa2\xa2, 704\xe2\x80\x93754), en fetert dikter under Tangdynastiet (\xe5\x94\x90\xe6\x9c\x9d), bes\xc3\xb8kte bygningen tidlig p\xc3\xa5 700-tallet, og skrev det kjente diktet \xc2\xabHuanghe-t\xc3\xa5rnet\xc2\xbb. Dermed gjorde han pagoden til S\xc3\xb8r-Kinas best kjente byggverk. Ogs\xc3\xa5 dikteren Li Bai (701\xe2\x80\x93762) skrev dikt om t\xc3\xa5rnet, og i moderne tid ogs\xc3\xa5 Mao Zedong (i 1927)._NEWLINE_Det n\xc3\xa5v\xc3\xa6rende t\xc3\xa5rnet ble ferdig i 1985, etter design basert p\xc3\xa5 avbildninger fra Qingdynastiets tid (\xe6\xb8\x85\xe6\x9c\x9d) Byggearbeidene tok fire \xc3\xa5r. Pagoden har fem etasjer og er 51 meter h\xc3\xb8yt.'